Қазақстандық оқушылар физикадан халықаралық олимпиадада бес медаль иеленді
DATE: 22:16, 17 Шілде 2023 | GMT +5
TITLE: Қазақстандық оқушылар физикадан халықаралық олимпиадада бес медаль иеленді
URL: https://kaz.inform.kz/news/kazakstandyk-okushylar-fizikadan-halykaralyk-olimpiadada-bes-medal-ielendi_a4090770/
META: DATE: 22:16, 17 Шілде 2023 | GMT +5
TOTAL WORDS: 164
AUTHOR(S):
TEXT: Оқу-ағарту министрлігінің мәліметінше, жарысқа әлемнің 83 елінен 415 оқушы қатысқан. Қазақстандық оқушылар төрт күміс, бір қола жүлдеге ие болып, үздік нәтиже көрсетті:. Ерсұлтан Пітебай – Алматы қаласындағы ДББҰ «ФМБ НЗМ» оқушысы;. Алишер Еркебаев – Ақтөбе қаласындағы ДББҰ «ФМБ НЗМ» оқушысы;. Марғұлан Нұрсағатов – Алматы қаласының №165 мамандандырылған лицейінің оқушысы; Досжан Бисимби – Алматы қаласының «Мирас» халықаралық мектебінің оқушысы;. Даир Нұртаев – Павлодар қаласының дарынды балаларға арналған № 8 лицей-мектебінің 11 сынып оқушысы;. Құрама команданың жетекшілері – PhD докторы, Сүлейман Демирел атындағы университеттің доценті Самат Мақсұтов және әл-Фараби атындағы Қазақ ұлттық университетінің докторанты Андрей Сидоренко. «Оқушылардың білімі мен дағдылары екі тур бойынша сыналды. Бірінші тур теориялық есептер, екінші тур – эксперименттік. Онда қатысушылар зертханалық жұмыстар жүргізді. Барлық тапсырма қызықты және мазмұнды болды. Олардың шешімі тапқырлық пен рефлексияны қажет етті. Біздің құрама тамаша нәтиже көрсетті», - дейді команданың ғылыми жетекшісі Самат Мақсұтов. Олимпиадаға қатысқан барлық жылдары қазақстандық оқушылар 114 марапатқа ие болды. Оның ішінде 14 алтын, 45 күміс, 29 қола медаль және 25 құрмет грамота бар
